Abanqueiro, Boiro

San Cristovo de Abanqueiro é unha parroquia que se localiza no sur do concello coruñés de Boiro na comarca do Barbanza. Segundo o IGE en 2011 tiña 1745 habitantes (888 mulleres e 857 homes), 132 menos ca en 1999. Ten 11 entidades de poboación.

En 1845 tiña uns 764 habitantes.

 Etimoloxía 
A etimoloxía do topónimo Abanqueiro non se debe á existencia dunha fervenza. Existe a hipótese de que deriva de "banco de ostras" debido á abundancia deste marisco no litoral abanqueirés. Debido á recolección masiva xa apenas quedan ostras na zona.

 Xeografía 
Fundamentalmente rodeada de mar destacan as praias de Quintáns, Portomouro, A Fontenla, Ladeira, Retorta e Mañóns, esta última recoñecida coa Bandeira Azul.

 Economía 
O marisqueo é unha das súas máis importantes fontes de ingreso. A empresa conserveira Rianxeira ten a súa orixe nesta parroquia.

 Patrimonio 
No adro da románica igrexa de San Cristovo de Abanqueiro atopáronse restos dun baldaquino en pedra coas figuras da Virxe, un anxo e San Xoán apóstolo.

 Abanqueiro na literatura popular 
 Quérenme as nenas de eiquí/ e as da banda de Leiro./ Se me collen en Rianxo/ bérraranme en Abanqueiro.Exemplo da confrontación entre parroquias lindeiras: Leiro (de Rianxo) e Abanqueiro (de Boiro). Fermín Bouza-Brey: "Cantigas populares da Arousa", en Arquivos do Seminario de Estudos Galegos III, 1929, 153-204 [en facsímile II], 162..

 Galería de imaxes 

 Lugares e parroquias 
 Lugares de Abanqueiro 

 Parroquias de Boiro 

 Notas 

 Véxase tamén 
 Bibliografía 

 Outros artigos 
 Lugares de Boiro
 Abanqueiro S.D.

Categoría:Parroquias de Boiro
Categoría:Parroquias de Galicia baixo a advocación de san Cristovo